Diari Oficial de la Generalitat Valenciana


Sumari del DOGV 3127, del 21-11-1997 (1997/11402)

ACORD de 4 de novembre de 1997, Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Albaida.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3127

Data del DOGV
:   21-11-1997

Secció del DOGV
:   ALTRES ANUNCIS - EXPROPIACIONS

Número del document
:   1997/11282


Data del document
:   04-11-1997

Organisme emissor
:   Conselleria de Presidència

Tipus de document
:   Acord

3835 ACORD de 4 de novembre de 1997, Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Albaida. [97/X11712]
  
El Govern Valencià, en la reunió del dia 4 de novembre de 1997, adoptà l'acord següent:
  
L'Ajuntament d'Albaida, després de l'aprovació del projecte d'obres i el compliment dels requisits legals restants, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte d'ajardinament de la zona verda de la Casa Abat.
  
Aquesta declaració d'ocupació urgent es justifica per les raons següents:
  
Aprovades les Normes Subsidiàries d'Albaida, per acord de la Comissió Territorial d'Urbanisme, de 5 d'octubre de 1993, en aquestes es contempla la realització d'una zona verda a la zona del Romeral. L'Ajuntament d'Albaida va determinar com a obra a executar, en el marc del Pla Plurianual d'Inversions Locals (PPIL) de la Diputació Provincial de València per a 1997, l'execució de l'obra "Ajardinament zona verda Casa Abat", en haver estat inclosa aquesta obra, per la Diputació Provincial de València per al 1997, amb el núm. 60.
  
Per a donar compliment als terminis establits per a l'execució de les obres del Pla Provincial s'ha d'accelerar al màxim els terminis per a obtenir la disponibilitat dels terrenys, i tenint en compte que de les indagacions registrals consta que hi ha un embargament de les propietats afectades a nom dels veïns del Romeral, que en aquests moments no han registrat al seu nom, és totalment necessària l'ocupació urgent dels terrenys.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i es presentaren al·legacions per alguns, que han estat resoltes per la corporació. Consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això, i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25, i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià,
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament d'Albaida per a l'execució del Projecte d'ajardinament de la zona verda de la Casa Abat.
  
Relació de béns afectats
  
Dades registrals
  
Referència. Registre de la Propietat d'Albaida:
  
Tom 495
  
Llibre 54
  
Foli 137
  
Finca 6.450
  
Insc.
  
Titular/adreça:
  
Edificaciones Albaida, SA.
  
Domicili desconegut.
  
Superfície de la finca:
  
6.103'18 m2.
  
Superfície afectada a expropiar:
  
4.265 m2.
  
Aquest acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats una vegada publicada la relació i fins el moment de l'alçament de l'acta prèvia, puguen formular per escrit al·legacions davant l'Ajuntament d'Albaida, als efectes de reparar possibles errors que s'hagen comès en relacionar els béns afectats per l'ocupació urgent.
  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb allò establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercitar qualsevol altre recurs que estimen oportú.
  
València, 4 de novembre de 1997
  
El conseller secretari del Govern Valencià,